**Innhold**

[1 Hensikt 1](#_Toc256000000)

[2 Ansvar for å oppnevne legemiddelkontakter/-team 1](#_Toc256000001)

[3 Mandat 1](#_Toc256000002)

[4 Oppgaver 2](#_Toc256000003)

[5 Sammensetning, roller og ansvarsområder 2](#_Toc256000004)

[6 Organisering av arbeidet, kommunikasjon og formidling 3](#_Toc256000005)

[7 Evaluering 3](#_Toc256000006)

[8 Referanser 3](#_Toc256000007)

[9 Endringer siden forrige versjon 4](#_Toc256000008)

# Hensikt

Dokumentet beskriver mandat for legemiddelkontakter og legemiddelteam i de kliniske enhetene i Helse Bergen HF, Haukeland universitetssjukehus.

Legemiddelkontakter/-team er bindeledd mellom kliniske enheter og stabsressurser som arbeider med legemiddelområdet, som Legemiddelkomiteen og Arbeidsgruppen for bedre legemiddelsikkerhet (BLEST-arbeidsgruppen).

Legemiddelkontakter/-team og stabsressurser skal sammen bidra til systematisk og målrettet risikostyring på legemiddelområdet.

Organiseringen er besluttet i Sentralt kvalitets- og pasientsikkerhetsutvalg (desember 2022) og det er rom for lokale tilpasninger i de kliniske enhetene.

# Ansvar for å oppnevne legemiddelkontakter/-team

Nivå 2/3-ledere er ansvarlig for å oppnevne legemiddelkontakter/-team og tildele rollen som legemiddelkontakt i Kompetanseportalen.

Leder må sørge for at legemiddelkontakter/-team får avsatt tilstrekkelig tid til å gjennomføre tildelte oppgaver.

# Mandat

Legemiddelkontakter/-team har som hovedoppgave å bistå sine ledere med å ivareta risikostyring på legemiddelområdet i egen enhet. Legemiddelkontakter/-team fra alle enhetene utgjør sammen med Legemiddelkomiteen og BLEST-arbeidsgruppen, sykehuset sitt Nettverk for bedre legemiddelsikkerhet (BLEST-nettverket).

Sammen med sine ledere skal nettverket bistå fagdirektør med å ivareta risikostyring og samordne arbeidet på legemiddelområdet på tvers i hele sykehuset.

Rollen som legemiddelkontakt gir også mandat til å drive forbedringsarbeid innen legemiddelhåndtering i egen enhet.

# Oppgaver

**Oppgaver for alle legemiddelkontakter/-team**

Alle legemiddelkontakter/-team forutsettes å inngå i sykehusets nettverk for bedre legemiddelsikkerhet ved å:

* samhandle med andre kliniske enheter, BLEST-arbeidsgruppen og Legemiddelkomiteen ved deltagelse på digitale og fysiske samhandlingsarenaer
* videreformidle relevant legemiddelinformasjon i egen enhet
* gi innspill til tema som ønskes tatt opp i nettverket

**Oppgaver som defineres i enhetene**

Enhetsleder er overordnet ansvarlig for arbeid med legemiddelsikkerhet i egen enhet. Legemiddelkontakter/-team kan være ressurspersoner som holder i oppgaver i det daglige og på denne måten bistår enhetsleder med den praktiske gjennomføringen. Enhetsleder kan også selv inngå i teamet.

Oppgaver for legemiddelkontakter/-team konkretiseres i dialog med leder, prioriteres etter relevans, hastegrad og tilgjengelige ressurser, og tilpasses de kliniske enhetenes faglige profil, f.eks.:

* å være godt kjent med sykehusets nivå 1-retningslinjer for legemiddelhåndtering, bidra til implementering av disse, og ev. utvikle supplerende enhetsspesifikke retningslinjer der det er nødvendig
* å kjenne til enhetens risiko på legemiddelområdet (f.eks. ved regelmessig gjennomgang av legemiddelrelaterte Synergimeldinger og revisjonsfunn fra egen enhet)
* å delta i lokalt kvalitets- og pasientsikkerhetsutvalg i saker som omhandler legemiddelsikkerhet
* å gjennomføre eller bidra i risikovurderinger
* å bidra til system for og praktisk opplæring av nyansatte, samt re-trening
* å vurdere krav, dokumentasjon og gjennomføring av sentrale og lokale kompetansekrav/kompetanseplaner for medarbeidere i enheten
* å delta i, lede, og/eller veilede forbedringsarbeid og implementering av risikoreduserende tiltak
* å veilede, kurse og følge opp bivirkningsarbeid, jfr. [Organisering av arbeid med legemiddelbivirkninger i Helse Bergen](https://kvalitet.helse-bergen.no/docs/pub/dok64753.htm)
* å være kontaktpunkt for legemiddelinformasjon til andre medarbeidere og formidle legemiddelrelaterte saker- og risiko fra enheten til lokalt kvalitets- og pasientsikkerhetsarbeid

# Sammensetning, roller og ansvarsområder

Modell for organisering av legemiddelkontakter/-team besluttes i den enkelte enhet.

Organiseringen bør legge til rette for og støtte opp om tverrfaglig samarbeid, og at farmasøyt involveres der kompetansen er tilgjengelig i enheten.

Der hvor det finnes godt fungerende legemiddelansvarlige leger/sykepleiere eller lokale legemiddelutvalg, bør disse ha rollen som legemiddelkontakter/-team.

Andre roller og funksjoner som kan innlemmes i eller samhandle tett med legemiddelkontakter/-team i enhetene:

* Antibiotikateam
* EK-kontakter (kobling med oppdatering av retningslinjer på legemiddelområdet)
* Forbedringsagenter/-team
* Superbruker/kontaktperson for Kompetanseportalen (kobling mot lokale kompetanseplaner på legemiddelområdet)
* Superbrukere på MEONA, Cytodose, ICCA, Natus og andre aktuelle IKT-system der legemiddelopplysninger behandles
* Synergi-kontakter (kobling med oppfølging av arbeid med uønskede legemiddelhendelser)

# Organisering av arbeidet, kommunikasjon og formidling

Rollen som legemiddelkontakt tildeles i Kompetanseportalen. Flere personer i samme enhet kan tildeles rollen der enheten har et legemiddelteam.

De kliniske enhetene velger selv hvordan arbeidet skal organiseres internt med oppgaver, møtefrekvens, kommunikasjonskanaler osv.

Arbeidsgruppen for bedre legemiddelsikkerhet vil legge til rette for digitale samhandlingsarenaer mellom legemiddelkontakter/-team og ressurser fra stab, samt fysiske workshops i nettverk for bedre legemiddelsikkerhet.

Legemiddelkontakter/-team bør delta på de digitale samhandlingsarenaene som opprettes, samt på minimum én workshop i nettverket i løpet av ett kalenderår. Legemiddelkontaktene melder seg på til workshops via individuell innlogging i Læringsportalen.

# Evaluering

Ordningen med legemiddelkontakter/-team, og nettverksmodellen som kontakter og team skal inngå i, skal evalueres jevnlig, og første gang etter to års drift, med tanke på:

* Nytteverdi for kliniske enheter og kliniske ledere
* Nytteverdi for det overordnete risikoarbeidet
* Ressursbruk

# Referanser

Interne referanser

|  |  |
| --- | --- |
| [1.1.7.3-03](https://kvalitet.helse-bergen.no/docs/pub/dok14004.htm) | [Legemiddelkomiteen i Helse Bergen - mandat og sammensetning](https://kvalitet.helse-bergen.no/docs/pub/dok14004.htm) |
| [1.1.7.3-05](https://kvalitet.helse-bergen.no/docs/pub/dok74148.htm) | [Arbeidsgruppen for bedre legemiddelsikkerhet (BLEST-arbeidsgruppen) - mandat og sammensetning](https://kvalitet.helse-bergen.no/docs/pub/dok74148.htm) |
| [1.1.7.3-07](https://kvalitet.helse-bergen.no/docs/pub/dok69669.htm) | [Kjernegruppen for HF-finansierte legemidler i Helse Bergen](https://kvalitet.helse-bergen.no/docs/pub/dok69669.htm) |
| [1.1.7.3-08](https://kvalitet.helse-bergen.no/docs/pub/DOK55366.pdf) | [Samarbeidsforum for HF - finansierte legemidler i Helse Bergen](https://kvalitet.helse-bergen.no/docs/pub/DOK55366.pdf) |
| [1.1.7.3-10](https://kvalitet.helse-bergen.no/docs/pub/dok49309.htm) | [Mandat for antibiotikastyring i Helse Bergen](https://kvalitet.helse-bergen.no/docs/pub/dok49309.htm) |
| [1.1.7.3-12](https://kvalitet.helse-bergen.no/docs/pub/dok65499.htm) | [Mandat for Legemiddelmangelgruppen i Helse Bergen, Haraldsplass Diakonale sykehus og Sjukehusapoteket i Bergen](https://kvalitet.helse-bergen.no/docs/pub/dok65499.htm) |
| [1.1.8.3-02](https://kvalitet.helse-bergen.no/docs/pub/dok17282.htm) | [Risikostyring og risikovurdering](https://kvalitet.helse-bergen.no/docs/pub/dok17282.htm) |
| [1.2.2.1-06](https://kvalitet.helse-bergen.no/docs/pub/dok14483.htm) | [Internkontroll og farmasøytiske tjenester](https://kvalitet.helse-bergen.no/docs/pub/dok14483.htm) |
| [1.2.2.7-04](https://kvalitet.helse-bergen.no/docs/pub/dok64753.htm) | [Organisering av arbeid med legemiddelbivirkninger i Helse Bergen](https://kvalitet.helse-bergen.no/docs/pub/dok64753.htm) |

Eksterne referanser

|  |
| --- |
| [2.17.4.12 BLEST - Bedre legemiddelsikkerhet i Helse Bergen](https://helsevest.sharepoint.com/sites/HBE-intranett-tema-legemiddelportalen/SitePages/BLEST---Bedre-legemiddelsikkerhet-i-Helse-Bergen.aspx) |
| [3.2.2.11.1 Legemiddelkomiteen](https://helsevest.sharepoint.com/sites/HBE-intranett-tema-legemiddelportalen/SitePages/Legemiddelkomiteen.aspx) |
| [2.17.4.13 Sentralt KPU - Referat fra møte 22.11.2022](https://helsevest.sharepoint.com/%3Aw%3A/r/sites/HBE-intranett-Personal-og-organisasjonsavdelingen/_layouts/15/Doc.aspx?sourcedoc=%7B074A2176-B826-43FB-9F60-495DE1A64157%7D&file=Referat%20Kvalitets-%20og%20pasientsikkerhetsutvalget%2022.11.2022%20v2.docx&action=default&mobileredirect=true&DefaultItemOpen=1) |
| [2.17.4.14 Sentralt KPU - Saksfremlegg K-sak 35-22 BLEST - Modell for samhandling og risikostyring på legemiddelområdet - Møte 22.11.2022](http://innsiden.helse-bergen.no/komiteer/KPU/_layouts/WopiFrame.aspx?sourcedoc=/komiteer/KPU/sakspapirer20221122/Referat%20Kvalitets-%20og%20pasientsikkerhetsutvalget%2022.11.2022.pdf&action=default&Source=http%3A%2F%2Finnsiden%2Ehelse%2Dbergen%2Eno%2Fkomiteer%2FKPU%2FSider%2Fmote20221122%2Easpx&DefaultItemOpen=1) |
| [2.17.4.15 Sentralt KPU - Vedlegg til K-sak 35-22-1 - Legemiddelteam, samhandling og styring](http://innsiden.helse-bergen.no/komiteer/KPU/_layouts/WopiFrame.aspx?sourcedoc=/komiteer/KPU/sakspapirer20221122/K-sak%2035-22-1%20Vedlegg%201%20-%20Legemiddelteam,%20samhandling%20og%20styring_til%20innsending.pdf&action=default&Source=http%3A%2F%2Finnsiden%2Ehelse%2Dbergen%2Eno%2Fkomiteer%2FKPU%2Fsakspapirer20221122%2FForms%2FAllItems%2Easpx&DefaultItemOpen=1) |

# Endringer siden forrige versjon

Justert i tråd med endret mandat for bivirkningsarbeidet i Helse Bergen, der rollen "bivirkningskontakt" nå er integrert i nettverket for legemiddelsikkerhet i stedet for i en egen gruppering.

Sentral legemiddelgruppe har endret navn til «Arbeidsgruppen for bedre legemiddelsikkerhet» / «BLEST-arbeidsgruppen» og Nettverket for legemiddelsikkerhet er endret til «Nettverk for bedre legemiddelsikkerhet»/»BLEST-nettverket» i forbindelse med at BLEST-prosjektet ble overlevert til forvaltning ved årsskiftet 2023/2024.

Sentral legemiddelgruppe har endret navn til «Arbeidsgruppen for bedre legemiddelsikkerhet» / «BLEST-arbeidsgruppen» og Nettverket for legemiddelsikkerhet er endret til «Nettverk for bedre legemiddelsikkerhet»/»BLEST-nettverket» i forbindelse med at BLEST-prosjektet ble overlevert til forvaltning ved årsskiftet 2023/2024.